Neuvoston 22 päivänä heinäkuuta 1997 vahvistama YHTEINEN KANTA (EY) N:o 34/97 Euroopan parlamentin ja neuvoston direktiivin 97/.../EY antamiseksi erityisravinnoksi tarkoitettuja elintarvikkeita koskevan jäsenvaltioiden lainsäädännön lähentämisestä annetun direktiivin 89/398/ETY muuttamisesta



Virallinen lehti nro C 297 , 29/09/1997 s. 0001



Neuvoston 22 päivänä heinäkuuta 1997 vahvistama YHTEINEN KANTA (EY) N:o 34/97 Euroopan parlamentin ja neuvoston direktiivin 97/.../EY antamiseksi erityisravinnoksi tarkoitettuja elintarvikkeita koskevan jäsenvaltioiden lainsäädännön lähentämisestä annetun direktiivin 89/398/ETY muuttamisesta (97/C 297/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että direktiivin 89/398/ETY (4) 4 artiklassa säädetään, että erityiset liitteessä I mainittuihin elintarvikkeiden ryhmiin sovellettavat säännökset annetaan erityisdirektiiveillä, tähän mennessä tällaiset erityisdirektiivit on annettu äidinmaidonkorvikkeista ja vieroitusvalmisteista (5), imeväisille ja pikkulapsille tarkoitetuista viljapohjaisista valmisruoista ja muista lastenruoista (6) sekä laihdutukseen tarkoitetuista vähäenergisistä elintarvikkeista (7); on kansanterveyteen liittyviä syitä antaa direktiivin 89/398/ETY 4 artiklan mukaisesti direktiivin liitteessä I tarkoitettuja erityisiin lääkinnällisiin tarkoituksiin valmistettuja ruokavaliovalmisteita sekä erityisesti urheilijoille erittäin voimakkaan lihasponnistuksen aiheuttamaa kulutusta korvaamaan tarkoitettuja elintarvikkeita koskevia erityissäännöksiä, vähänatriumisia elintarvikkeita, joihin luetaan myös ruokavaliosuolat, joissa ei ole lainkaan natriumia tai on sitä vain vähän, sekä gluteenittomia elintarvikkeita voidaan tyydyttävästi saattaa markkinoille ja niitä voidaan virallisesti valvoa tehokkaasti direktiivin 89/398/ETY nykyisten yleissäännösten perusteella, edellyttäen, että tuotteiden erityisravitsemuksellisia ominaisuuksia kuvaavien eräiden käsitteiden käytölle määritellään edellytykset, kyseisten ryhmien poistaminen direktiivin 89/398/ETY liitteestä I palvelisi pyrkimystä välttää tarpeettoman yksityiskohtaista lainsäädäntöä, ei ole selvää, onko riitävää perustetta antaa direktiivin 89/398/ETY liitteen I 9 kohdassa mainittua ryhmää, eli hiilihydraattiaineenvaihdunnan häiriöistä (diabetes) kärsiville henkilöille tarkoitettujen elintarvikkeiden ryhmää, koskevia erityissäännöksiä, tästä syystä olisi kuultava muun muassa elintarvikealan tiedekomiteaa ennen lopullisen päätöksen tekemistä asiasta, ja on edelleen mahdollista yhdenmukaistaa yhteisön tasolla muihin erityisravinnoksi tarkoitettuihin elintarvikkeiden ryhmiin sovellettavia sääntöjä kuluttajansuojelun ja tällaisten elintarvikkeiden vapaan liikkuvuuden edistämiseksi, OVAT ANTANEET TÄMÄN DIREKTIIVIN: 1 artikla Muutetaan direktiiviä 89/398/ETY/ seuraavasti: 1. Lisätään direktiiviin 89/398/ETY artiklat seuraavasti: "4 a artikla Säännöt niiden käsitteiden käytöstä, jotka koskevat - natrium- tai suolapitoisuuden (natriumkloridin, ruokasuolan) vähentämistä tai puuttumista ja - gluteenittomuutta ja joita saadaan käyttää kuvaamaan 1 artiklassa tarkoitettuja tuotteita, annetaan 13 artiklassa säädetyn menettelyn mukaisesti. 4 b artikla Kuultuaan elintarvikealan tiedekomiteaa komissio esittää viimeistään (*) Euroopan parlamentille ja neuvostolle kertomuksen hiilihydraattiaineenvaihdunnan häiriöistä (diabetes) kärsiville henkilöille tarkoitettuja elintarvikkeita koskevien erityissäännösten suotavuudesta. Kertomuksessa tehtyjen päätelmien perusteella komissio joko valmistelee 13 artiklassa säädetyn menettelyn mukaisesti asianomaiset erityissäännökset tai esittää perustamissopimuksen 100 a artiklassa määrätyn menettelyn mukaisesti asianmukaiset ehdotukset tämän direktiivin muuttamiseksi. (*) Kolmen vuoden kuluttua siitä päivästä, jona tämä direktiivi julkaistaan Euroopan yhteisöjen virallisessa lehdessä." 2. Korvataan 9 artiklan 5 kohta seuraavalla: "5. Viimeistään. . . (*) ja tämän jälkeen joka kolmas vuosi komissio toimittaa Euroopan parlamentille ja neuvostolle kertomuksen tämän artiklan täytäntöönpanosta. (*) Kolmen vuoden kuluttua siitä päivästä, jona tämä direktiivi julkaistaan Euroopan yhteisöjen virallisessa lehdessä." 3. Korvataan liite I seuraavasti: "LIITE I - Erityisravinnoksi tarkoitettujen elintarvikkeiden ryhmät, joiden osalta erityissäännökset annetaan erityisdirektiiveissä (1): 1. Äidinmaidonkorvikkeet ja vieroitusvalmisteet 2. Imeväisille ja pikkulapsille tarkoitetut viljapohjaiset valmisruoat ja muut lastenruoat 3. Laihdutukseen tarkoitetut vähäenergiaiset elintarvikkeet 4. Erityisiin lääkinnällisiin tarkoituksiin tarkoitetut ruokavaliovalmisteet 5. Elintarvikkeet, jotka on tarkoitettu erityisesti urheilijoille korvaamaan erittäin voimakkaan lihasponnistuksen aiheuttamaa kulutusta - Eritysravinnoiksi tarkoitettujen elintarvikkeiden ryhmät, joita koskevat erityissäännökset annetaan erityisdirektiiveissä (1) 4 b artiklassa kuvatun menettelyn tulosten pohjalta: 6. Hiilihydraattiaineenvaihdunnan häiriöistä (diabetes) kärsiville henkilöille tarkoitetut elintarvikkeet. (1) Katsotaan, että direktiivi ei koske niitä tuotteita, jotka direktiiviä tiedoksi annettaessa ovat jo markkinoilla." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään. . . (8**). Niiden on ilmoitettava tästä komissiolle viipymättä. Kyseisiä määräyksiä on sovellettava siten, että - tämän direktiivin mukaisten tuotteiden kauppa sallitaan . . . mennessä (9**) ja - kielletään sellaisten tuotteiden kauppa, jotka eivät ole tämän direktiivin mukaisia, . . . mennessä (10***). Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan sinä päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty . . . Euroopan parlamentin puolesta Puhemies Neuvoston puolesta Puheenjohtaja (1) EYVL C 108, 16.4.1994, s. 17 ja EYVL C 35, 8.2.1996, s. 17. (2) EYVL C 388, 31.12.1994, s. 1. (3) Euroopan parlamentin lausunto annettu 11. lokakuuta 1995 (EYVL C 287, 30.10.1995, s. 108), neuvoston yhteinen kanta vahvistettu 22 päivänä heinäkuuta 1997 ja Euroopan parlamentin päätös tehty (sitä ei ole vielä julkaistu virallisessa lehdessä). (4) EYVL L 186, 30.6.1989, s. 27, direktiivi sellaisena kuin se on viimeksi muutettuna direktiivillä 96/84/EY (EYVL L 48, 9.2.1997, s. 20). (5) Komission direktiivi 91/321/ETY, annettu 14 päivänä toukokuuta 1991, äidinmaidonkorvikkeista ja vieroitusvalmisteista (EYVL L 175, 4.7.1991, s. 35), direktiivi sellaisena kuin se on muutettuna direktiivillä 96/4/EY (EYVL L 49, 28.2.1996, s. 12). (6) Komission direktiivi 96/5/EY, annettu 16 päivänä helmikuuta 1996, imeväisille ja pikkulapsille tarkoitetuista viljapohjaisista valmisruoista ja muista lastenruoista (EYVL L 49, 28.2.1996, s. 17). (7) Komission direktiivi 96/8/EY, annettu 26 päivänä helmikuuta 1996, laihdutukseen tarkoitetuista vähäenergiaisista elintarvikkeista (EYVL L 55, 6.3.1996, s. 22). (8**) 12 kuukauden kuluttua siitä päivästä, jona tämä direktiivi julkaistaan Euroopan yhteisöjen virallisessa lehdessä. (9***) 18 kuukauden kuluttua siitä päivästä, jona tämä direktiivi julkaistaan Euroopan yhteisöjen virallisessa lehdessä. NEUVOSTON PERUSTELUT I. JOHDANTO 1. Komissio esitti 6 päivänä huhtikuuta 1994 (1) Euroopan yhteisön perustamissopimuksen 100 a artiklaan perustuvan ehdotuksen direktiiviksi erityisravinnoksi tarkoitettuja elintarvikkeita koskevan jäsenvaltioiden lainsäädännön lähentämisestä. 2. Euroopan parlamentti antoi lausuntonsa 11 päivänä lokakuuta 1995 (2) ja talous- ja sosiaalikomitea omansa 6 päivänä heinäkuuta 1994 (3). 3. Komissio toimitti 29 päivänä tammikuuta 1996 (4) neuvoston käsiteltäväksi muutetun ehdotuksensa. 4. Neuvosto vahvisti 22 päivänä heinäkuuta 1997 yhteisen kantansa perustamissopimuksen 189 b artiklan mukaisesti. II. TAVOITTEET Ottaen huomioon Edinburghissa 11 ja 12 päivänä joulukuuta 1992 kokoontuneen Eurooppa-neuvoston päätelmät tiettyjen liian yksityiskohtaisina pidettyjen direktiivien yksinkertaistamiseksi sekä direktiivin antamisen jälkeen saadut kokemukset komissio on muutetussa ehdotuksessaan esittänyt pääosin, että niiden elintarvikeryhmien määrä, joiden osalta on annettava erityisravinnoksi tarkoitettuja elintarvikkeita koskevia erityisdirektiivejä, rajoitettaisiin viiteen. Komissio on lisäksi säätänyt erityisravitsemuksellisia ominaisuuksia kuvaavien tiettyjen käsitteiden käyttöä koskevista säännöistä. III. YHTEISEN KANNAN ERITTELY 1. Neuvosto on käsitellyt kyseistä ehdotusta kolmen vuoden ajan ja yleisesti ottaen tekstiä on käsittelyn aikana muokattu melkoisesti. Neuvosto on komission kannasta poiketen muodostanut yhteisen kantansa ottaen monessa kohdin huomioon Euroopan parlamentin esittämät ehdotukset ja huolenaiheet. 2. Neuvosto on siten hyväksynyt tarkistuksen 4 (uusi johdanto-osan kappale), jossa todetaan, että kansallisten säännösten yhdenmukaistamisen tarkoituksena on toisaalta kuluttajansuojelu ja toisaalta vapaan liikkuvuuden edistäminen (tämän tarkistuksen hyväksyi myös komissio). 3. Tarkistusten 15 ja 16 osalta (liite I) neuvosto on hyväksynyt vain seuraavat neljä elintarvikeryhmää: - äidinmaidonkorvikkeet ja vieroitusvalmisteet - imeväisille ja pikkulapsille tarkoitetut viljapohjaiset valmisruoat ja muut lastenruoat - laihdutukseen tarkoitetut vähäenergiset elintarvikkeet - erityisiin lääkinnällisiin tarkoituksiin tarkoitetut ruokavaliovalmisteet. 4. Neuvosto ei näin ollen ole voinut hyväksyä tarkistusta 18 (komission osittain hyväksymä) eikä ilman numeroa olevaa tarkistusta (jota komissio ei hyväksynyt), jotka koskevat seuraavia elintarvikeryhmiä: - hiilihydraattiaineenvaihdunnan häiriöistä (diabetes) kärsiville henkilöille tarkoitetut elintarvikkeet - gluteenittomat elintarvikkeet. Diabeetikoille tarkoitettuja elintarvikkeita koskevan elintarvikeryhmän (komission hyväksymä) osalta neuvosto on suurelta osin ottanut huomioon Euroopan parlamentin ilmaiseman huolen ja pyytänyt komissiota esittämään elintarvikealan tiedekomiteaa kuultuaan Euroopan parlamentille ja neuvostolle kertomuksen tarpeesta antaa diabeetikoille tarkoitettuja elintarvikkeita koskevia erityissäännöksiä. Kertomuksessa tehtyjen päätelmien perusteella komissio voi joko ehdottaa Euroopan parlamentille ja neuvostolle kyseisen liitteessä olevan ryhmän poistamista tai antaa erityisdirektiivin sääntelymenettelyn mukaisesti. Gluteenittomien elintarvikkeiden ryhmän osalta neuvosto on ottanut huomioon tavoitteena olevan yhteisön lainsäädännön yksinkertaistamisen eikä ole hyväksynyt tällaista ryhmää (kyseistä osaa komissio ei ollut hyväksynyt). Neuvosto on kuitenkin ottanut huomioon osan Euroopan parlamentin esittämistä toivomuksista ja antanut gluteenittomien ja vähänatriumisien elintarvikkeiden osalta pakkausmerkintöjä koskevia erityissäännöksiä (4 a artikla) (tarkistus 17, komission periaatteessa hyväksymä ja neuvoston periaatteessa osittain hyväksymä). 5. Kuluttajansuojanäkökohdat huomioon ottaen neuvosto on kuitenkin lisännyt sellaisten elintarvikkeiden ryhmän, jotka on tarkoitettu erityisesti urheilijoille korvaamaan erittäin voimakkaan lihasponnistuksen aiheuttamaa kulutusta. 6. Neuvosto saattoi hyväksyä periaatteessa niiden tarkistusten sisällön, jotka liittyvät vahingollisten aineiden käytön estämiseen pikkulapsille tarkoitetuissa elintarvikkeissa (tarkistukset 9, 10 sekä 15 ja 16 osittain). Koska elintarvikkeiden torjunta-ainejäämät on jo vahvistettu erityissäännöksillä, neuvosto ei katso aiheelliseksi viitata niihin tässä direktiivissä (komissio ei hyväksynyt kyseisiä tarkistuksia). 7. Vaikka neuvosto hyväksyykin periaatteessa tarkistuksen, jossa viitataan yhteistoimintatapaan (modus vivendi) perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelyssä (tarkistus 1), se katsoi tarpeettomaksi kyseisen tarkistuksen mainitsemisen tekstissä (komissio hyväksyi tarkistuksen). 8. Mitä tulee uuteen 4 artiklaan, jossa säädetään mahdollisuudesta lisätä uusia erityisravinnoksi tarkoitettuja elintarvikeryhmiä liitteeseen I (tarkistus 5), neuvosto pitää kyseistä tarkistusta aiheettomana, koska komissiolla on jo tämä mahdollisuus. Lisäksi on syytä muistuttaa, että uusien elintarvikeryhmien lisääminen ei vastaisi Eurooppa-neuvoston ilmaisemaa aikomusta yksinkertaistaa tämän alan lainsäädäntöä (komissio ei hyväksynyt kyseistä tarkistusta). 9. Uuden, sallittuja väitteitä koskevan liitteen I a lisäämisen osalta (tarkistus 6) neuvosto katsoo, että sellainen olisi tarvittaessa sisällytettävä sopivampaan säädökseen (komissio ei hyväksynyt tarkistusta). 10. Neuvosto katsoo kaiken kaikkiaan löytäneensä tasapuolisen ratkaisun hyväksyttyään useita Euroopan parlamentin tarkistuksia ja otettuaan huomioon myös muita Euroopan parlamentin huolenaiheita. (1) EYVL C 108, 16.4.1994, s. 17. (2) EYVL C 287, 30.10.1995, s. 104. (3) EYVL C 388, 31.12.1994, s. 1. (4) EYVL C 35, 8.2.1996, s. 17.